Lélek Dániel 10. c

Mi lenne, ha...

Mi lenne, ha most kellene elmennem, és csak 50kg-os batyut vihetnék magammal? Először is, készítenék egy listát a legfontosabb dologról, amit mindenképpen magammal vinnék. Elsősorban vinnék magammal egy bicskát, hiszen jó lehet az útra és jó, ha kéznél van az embernél egy vágóeszköz. Ezen kívül vinnék egy miniatűr varrókészletet, amivel meg lehet varrni azt, ami elszakad. Ezután betennék a batyuba egy Európa térképet, hogyha nem tudnám, hol vagyok, ne maradjak segítség nélkül. Vinnék magammal minden evőeszközből 4-et meg 4 mélytányért. Ezeken felül kényelmes váltóruhát is csomagolnék. Vinnék magammal még egy zsebrádiót, zenét vagy éppen híreket hallgatni. Nem feledkeznék el 1-2 pakli kártyáról sem, hogy gyorsabban teljen az idő. Nem hagynám otthon a telefonomat, majd csak vészesetben kapcsolnék be, nehogy addig lemerüljön. Vinnék magammal egy füzetet, meg pár grafit ceruzát, és naplót vezetnék. A többi helyet meghagynám a családom többi tagjának. Apám döntene arról, hogy mit viszünk, és mit nem. Sajnálattal hagynám itthon többi személyes tárgyamat, de legjobban a kutyánk hiányozna.

Kránitz Dorottya 10.C

Mi lenne, ha…

Mi lenne, ha kapnék egy levelet, hogy másnap el kell hagynom a saját házamat és csak egy 50 kg-os batyut vihetek magammal? A családommal közösen megbeszélnénk, hogy mik azok, amire feltétlenül szükségünk lesz, és mik a kevésbé fontos dolgok. Először meleg ruhákat csomagolnék. Feltétlenül eltennék még tollakat és füzetet, hogy naplót tudjak vezetni. Vinnék magammal telefont és rádiót is, hogy mindenképpen értesülni tudjak a legújabb hírekről és akár a tájékozódásban is segítségemre legyenek. Vinnék még gyógyszereket, tisztálkodási eszközöket, meleg takarókat és természetesen élelmet is csomagolnék. Sajnálattal hagynám itthon a hozzám közel álló személyeket, a személyes dolgaimat és a háziállatainkat.